Izziņa par atzinumos sniegtajiem iebildumiem

|  |
| --- |
| **Grozījumi Ministru kabineta 2019. gada 17. septembra noteikumos Nr. 432** **“Noteikumi par Latvijas būvnormatīvu LBN 003 – 19 “Būvklimatoloģija”” (VSS-834)** |

(dokumenta veids un nosaukums)

**I Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| **Noteikumi** |
| 1. |  | **Vides aizsardzības un reģionālās attīstības ministrija (Atz. 14.10.2020)**Lūdzam veikt noteikumu projektā iekļauto datu pārrēķinu, jo pēc VARAM rīcībā esošās informācijas noteikumu projekta izstrādē stacijām Ainaži, Bauska, Gulbene, Jelgava, Mērsrags, Priekuļi, Pāvilosta, Rēzekne, Rūjiena, Skulte, Stende, Ventspils, Zosēni un Zīlāni netika izmantoti meteoroloģisko novērojumu dati par laika periodu no 2010.gada 1. janvāra līdz 2012.gada 31.decembrim, kas ietekmē noteikumu projekta kvalitāti un datu ticamību. Trīs gadu novērojumu datu neizmantošana var būtiski ietekmēt būvniecības aprēķinus un sniegt rezultātus, kas neprecīzi raksturo Latvijas klimatu un tā ietekmi uz būvniecību, tādējādi radot risku kļūdaini aprēķinātiem risinājumiem, piemēram, būvkonstrukcijām, inženiertīkliem, ceļu būvei, ēku energoefektivitātes novērtēšanai u.tml, kā arī var ietekmēt citas ar būvniecību saistītas jomas, kurās tiek izmantoti būvnormatīvā LBN 003–19 “Būvklimatoloģija” noteiktie dati;**Vides aizsardzības un reģionālās attīstības ministrija (Atz.22.12.2020.)**VARAM norāda, ka iebildums nav ņemts vērā, jo noteikumu projektā stacijām Ainaži, Bauska, Gulbene, Jelgava, Mērsrags, Priekuļi, Pāvilosta, Rēzekne, Rūjiena, Skulte, Stende, Ventspils, Zosēni un Zīlāni netika izmantoti meteoroloģisko novērojumu dati par laika periodu no 2010. gada 1. janvāra līdz 2012. gada 31. decembrim.  | **Nav ņemts vērā**Ekonomikas ministrija ārpakalpojumā bija pasūtījusi būvklimatoloģijas datu aktualizāciju. Ņemot vērā, ka Latvijas Vides, ģeoloģijas un meteoroloģijas centrā novērojumu dati par laika periodu no 2010.gada 1.janvāra līdz 2012.gada 31.decembrim, nebija publiski pieejami, bet pieejami par ļoti lielu summu (kas mums šogad nebija pieejama), tāpēc tika sagatavoti atjaunoti klimatoloģiskie dati, balstoties uz pieejamiem datiem un novērojumu analīzi. Tika izdarīti pieņēmumi un sagatavoti aktualizētie dati. Atjaunotie klimatoloģiskie dati, salīdzinot ar patreizējā regulējumā esošajiem, un pat ņemot vērā datu iztrūkumu, ir daudz precīzāki un būvspeciālistiem tie būtiski neietekmē aprēķinu rezultātus, ņemot vērā arī klimata pārmaiņas. Par to liecina sertificēšanas institūciju (Latvijas Būvinženieru savienības, Latvijas Siltuma, gāzes un ūdens tehnoloģijas inženieru savienības), kā arī Latvijas Būvkonstrukciju projektētāju asociācijas paustais viedoklis par atjaunotajiem klimatoloģiskajiem datiem.VSIA “Latvijas Vides, ģeoloģijas un meteoroloģijas centrs” “Klimata pārmaiņu scenāriji Latvijai” Ziņojuma kopsavilkumā ir norādījis, ka līdzšinējo klimata pārmaiņu ietekmē Latvijā novērota vienmērīga gaisa temperatūras paaugstināšanās, kas izteikta gan gaisa temperatūras vidējās, gan minimālajās un maksimālajās vērtībās. Viskrasākās izmaiņas ir novērotas ziemas un pavasara sezonās. Vispārīgas gaisa temperatūras paaugstināšanās ietekmē ir palielinājies augšanas sezonas ilgums, palielinājies vasaras dienu un tropisko nakšu skaits, savukārt samazinājies ziemas sezonai raksturīgo sala dienu un dienu bez atkušņa skaits. Analizējot klimata modeļu prognozes nākotnes laika periodiem, uzskatāmi redzama turpmāka gaisa temperatūras paaugstināšanās. Tās ietekmē turpinās palielināties augšanas sezonas ilgums un vasaras dienu un tropisko nakšu skaits, kā arī samazināties sala dienu un dienu bez atkušņa skaits.2010.-2012.gg. datu publiskās nepieejamības sekas prasa īpašu analīzi. Pasaules meteoroloģiskās organizācijas (PMO) WMO (2017) rekomendācijas iesaka izmantot klimatisko parametru vidējo vērtību aprēķinam tikai 80% datu pieejamības kritēriju, jo WMO (2007) pētījums ir pierādījis iepriekš lietotā stingrākā kritērija (datu iztrūkums nepārsniedz 3 secīgus gadus) WMO (2011) nepamatotību. Tomēr, PMO rekomendācijām ir tikai ieteikuma, nevis normatīva raksturs, tādēļ ir lietderīgi izvērtēt, vai šāda datu nepieejamība neietekmē sagatavoto datu kvalitāti. Lai to noteiktu, aplūkotas 8 stacijas, kurās nav 3 gadu datu iztrūkuma. Katras stacijas katram mēnesim tika aprēķinātas vidējās diennakts temperatūras amplitūdas visam periodam, kā arī visam periodam, no kura izņemtas visas iespējamās 3 gadu kombinācijas (pavisam 4060 kombinācijas). Aprēķinu rezultāti atspoguļoti visām 8 stacijām un 12 mēnešiem. Veicot analīzi 8 stacijās, kurās pieejamas pilnas datu rindas, 2010.-2012. gadu datu atmešana nemaina klimatiskās mēnešu vidējās diennakts temperatūras amplitūdas vērtības. Tādēļ nav pamata pieņemt, ka pārējās stacijās šo gadu datu atmešana varētu izraisīt vērā ņemamas aprēķinu rezultātu atšķirības, jo 8 analizētās stacijas labi reprezentē Latvijas klimatiskās atšķirības. | Noteikumu projekta izstrādē stacijām Ainaži, Bauska, Gulbene, Jelgava, Mērsrags, Priekuļi, Pāvilosta, Rēzekne, Rūjiena, Skulte, Stende, Ventspils, Zosēni un Zīlāni netika izmantoti meteoroloģisko novērojumu dati par laika periodu no 2010.gada 1. janvāra līdz 2012.gada 31.decembrim, kas ietekmē noteikumu projekta kvalitāti un datu ticamību. Trīs gadu novērojumu datu neizmantošana var būtiski ietekmēt būvniecības aprēķinus un sniegt rezultātus, kas neprecīzi raksturo Latvijas klimatu un tā ietekmi uz būvniecību, tādējādi radot risku kļūdaini aprēķinātiem risinājumiem, piemēram, būvkonstrukcijām, inženiertīkliem, ceļu būvei, ēku energoefektivitātes novērtēšanai u.tml, kā arī var ietekmēt citas ar būvniecību saistītas jomas, kurās tiek izmantoti būvnormatīvā LBN 003–19 “Būvklimatoloģija” noteiktie dati. | Ekonomikas ministrijas un sertificēšanas institūciju (Latvijas Būvinženieru savienības, Latvijas Siltuma, gāzes un ūdens tehnoloģijas inženieru savienības), kā arī Latvijas Būvkonstrukciju projektētāju asociācijas paustais viedoklis par atjaunotajiem klimatoloģiskajiem datiem ir, ka atjaunotie klimatoloģiskie dati, salīdzinot ar patreizējā regulējumā esošajiem, un pat ņemot vērā datu iztrūkumu, ir daudz precīzāki un būvspeciālistiem tie būtiski neietekmē aprēķinu rezultātus. |
| 2. |  | **Vides aizsardzības un reģionālās attīstības ministrija (Atz. 14.10.2020)**Lūdzam noteikumu projektā izmantot 30 secīgu gadu periodu atbilstoši Pasaules Meteoroloģijas organizācijas vadlīnijām, jo būvnormatīvā LBN 003-19 “Būvklimatoloģija” ir iekļauts arī valsts SIA “Latvijas Vides, ģeoloģijas un meteoroloģijas centrs”” 2019.gada pirmajā būvnormatīvā LBN 003-19 "Būvklimatoloģija" atjaunošanas posmā izstrādātais nodevums, kas tika sagatavots balstoties uz 30 gadu periodu. Pretējā gadījumā meteoroloģisko datu rezultāti nav salīdzināmi.  | **Nav ņemts vērā**Izstrādājot iepriekšējos grozījumus būvnormatīvā LBN 003-19 “Būvklimatoloģija” valsts SIA “Latvijas Vides, ģeoloģijas un meteoroloģijas centrs”” atjaunoja klimatoloģiskos datus laika posmā no 1989.-2018.gadam. Arī šajos grozījumos ir atjaunoti dati par meteoroloģiskajiem apstākļiem Latvijā laika posmā no 1989.-2018.gadam (30 gadu periods). LBN 003-19 “Būvklimatoloģija” izmanto galvenokārt projektētāji, tāpēc ir svarīgi, lai būtu atjaunoti klimatoloģiskie dati pēc iespējas tuvākam laika posmam mūsdienām.  |  | Atjaunotie klimatoloģiskie dati laika posmā no 1989.-2018.gadam, kas ir tāds pats laika posms, iepriekš veiktajiem grozījumiem, sastāda 30 gadu periodu un tas svarīgi, lai būvspeciālisti aprēķinos izmantotu datus pēc iespējas tuvākus mūsdienām. |
| 3. |  | **Vides aizsardzības un reģionālās attīstības ministrija (Atz.22.12.2020.)**Sagatavot Ministru kabineta sēdes protokollēmuma projektu, kurā tiek iekļauts uzdevums EM līdz 2021. gada 31.decembrim atjaunot un regulāri pārskatīt (piemēram, ik pēc 5 gadiem) būvklimatoģijā izmantotos klimatiskos datus un attiecīgi atjaunot noteikumus. | **Nav ņemts vērā**Uzdevums Ekonomikas ministrijai līdz 2021.gada 31.decembrim atjaunot un regulāri pārskatīt klimatoloģiskos datus reizi 5 gados, tas nozīmē ārpakalpojumā pasūtīt klimatisko datu aktualizāciju, ir finansiāli ietilpīgs, nelietderīgs un nepamatots. |  |  |
| **Anotācija** |
| 1. |  | **Vides aizsardzības un reģionālās attīstības ministrija (Atz.22.12.2020.)**Papildināt tiesību akta sākotnējā izvērtējuma (anotāciju) pirmās sadaļas 2. punktu ar šādu tekstu: “Noteikumu projekta izstrādē stacijām Ainaži, Bauska, Gulbene, Jelgava, Mērsrags, Priekuļi, Pāvilosta, Rēzekne, Rūjiena, Skulte, Stende, Ventspils, Zosēni un Zīlāni netika izmantoti meteoroloģisko novērojumu dati par laika periodu no 2010. gada 1. janvāra līdz 2012. gada 31. decembrim. Trīs gadu novērojumu datu neizmantošana var ietekmēt būvniecības aprēķinus un sniegt rezultātus, kas neprecīzi raksturo Latvijas klimatu un tā ietekmi uz būvniecību, piemēram, būvkonstrukcijām, inženiertīkliem, ceļu būvei, ēku energoefektivitātes novērtēšanai u.tml, kā arī var ietekmēt citas ar būvniecību saistītas jomas, kurās tiek izmantoti būvnormatīvā LBN 003–19 “Būvklimatoloģija” noteiktie dati. Ietekme ir saistāma ar to, ka 2010. gada ziema bija auksta – janvāris bija aukstākais pēdējos 30 gados, un kopumā gads bija ar otro biezāko sniega segu pēdējos 50 gados. 2011. un 2012. gada februāra mēneši bija aukstākie noteikumu projektā apskatītajā laika periodā. Līdzīgi netika izmantoti nokrišņu daudzuma novērojumu dati par 2010.-2012. gadu periodu, lai gan 2010. un 2012. gads bija attiecīgi otrais un trešais mitrākais gads Latvijas novērojumu vēsturē. Vienlaikus jāņem vērā, ka, Latvijas teritorijā ir novērojama kopējās atmosfēras nokrišņu summas palielināšanās. Dienu skaits ar stipriem un ļoti stipriem nokrišņiem kopš 1961. gada ir pieaudzis par attiecīgi vidēji divām un vienu dienu. Tiek prognozēts, ka nokrišņu daudzums, kā arī dienu skaits ar stipriem un ļoti stipriem nokrišņiem pieaugs arī turpmāk. Līdz 21. gadsimta beigām tiek prognozēts gada kopējā nokrišņu daudzuma palielinājums par 10 līdz 21% (aptuveni 80 – 100 mm). Sezonālā griezumā vislielākais nokrišņu daudzuma palielinājums gaidāms ziemas un pavasara sezonās. | **Nav ņemts vērā**Ņemot vērā, ka dati par laika periodu no 2010.gada 1.janvāra līdz 2012.gada 31.decembrim, nebija publiski pieejami, tāpēc tika sagatavoti atjaunoti klimatoloģiskie dati, balstoties uz pieejamiem datiem un novērojumu analīzi. Tika izdarīti pieņēmumi un sagatavoti aktualizētie dati. Tādēļ tika izvērtēts, vai šāda datu nepieejamība neietekmē sagatavoto datu kvalitāti. Lai to noteiktu, aplūkotas 8 stacijas, kurās nav 3 gadu datu iztrūkuma. Katras stacijas katram mēnesim tika aprēķinātas vidējās diennakts temperatūras amplitūdas visam periodam, kā arī visam periodam, no kura izņemtas visas iespējamās 3 gadu kombinācijas (pavisam 4060 kombinācijas). Aprēķinu rezultāti atspoguļoti visām 8 stacijām un 12 mēnešiem. Veicot analīzi 8 stacijās, kurās pieejamas pilnas datu rindas, 2010-2012 gadu datu atmešana nemaina klimatiskās mēnešu vidējās diennakts temperatūras amplitūdas vērtības. Tādēļ nav pamata pieņemt, ka pārējās stacijās šo gadu datu atmešana varētu izraisīt vērā ņemamas aprēķinu rezultātu atšķirības, jo 8 analizētās stacijas labi reprezentē Latvijas klimatiskās atšķirības.Atjaunotie klimatoloģiskie dati, salīdzinot ar patreizējā regulējumā esošajiem, un pat ņemot vērā datu iztrūkumu, ir daudz precīzāki un būvspeciālistiem tie būtiski neietekmē aprēķinu rezultātus, ņemot vērā arī klimata pārmaiņas. |  | Ekonomikas ministrijas un sertificēšanas institūciju (Latvijas Būvinženieru savienības, Latvijas Siltuma, gāzes un ūdens tehnoloģijas inženieru savienības), kā arī Latvijas Būvkonstrukciju projektētāju asociācijas paustais viedoklis par atjaunotajiem klimatoloģiskajiem datiem ir, ka atjaunotie klimatoloģiskie dati, salīdzinot ar patreizējā regulējumā esošajiem, un pat ņemot vērā datu iztrūkumu, ir daudz precīzāki un būvspeciālistiem tie būtiski neietekmē aprēķinu rezultātus. |

Informācija par starpministriju (starpinstitūciju) sanāksmi:

|  |  |
| --- | --- |
| Datums  |  |
|  |  |
| Saskaņošanas dalībnieki  | **Tieslietu ministrija, Finanšu ministrija, Aizsardzības ministrija, Vides aizsardzības un reģionālās attīstības ministrija, Satiksmes ministrija, Latvijas Pašvaldību savienība** |
|  |  |
| Saskaņošanas dalībnieki izskatīja šādu ministriju (citu institūciju) iebildumus |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  1 | 2 | 3 | 4 | 5 |
| **Noteikumi** |
| 1. |  | **Tieslietu ministrija (Atz.14.10.2020.)**Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” 151. punkts paredz nosacījumus, kādā tiek izpildīti grozījumi Ministru kabineta noteikumos, ja notiek vārdu, teikumu vai citu vienību aizstāšana. Vēršam uzmanību, ka projekta 2., 3., 5., 6. un 7. punktā piedāvātie grozījumi neatbilst minētajiem nosacījumiem. Ievērojot minēto, šos grozījumus nepieciešams precizēt. Piedāvājam vārdu “Aizstāt” aizstāt ar vārdu “Izteikt”.  | **Ņemts vērā**Precizētas 2., 3., 5., 6. un 7.punkta redakcijas |  |
| 2. |  | **Tieslietu ministrija (Atz.14.10.2020.)**Projekta 2., 3., 4., 5., 6. un 7. punkta ievaddaļā piedāvātie grozījumi nekorekti norāda grozījumu izdarīšanas vietu. Ievērojot minēto, šajos grozījumos nepieciešams aizstāt vārdu “būvnormatīva” ar vārdiem “būvnormatīva pielikuma”.  |  **Ņemts vērā**Precizētas 2., 3., 4., 5., 6. un 7.punkta redakcijas |  |
| **Anotācija** |
|  |  | **Vides aizsardzības un reģionālās attīstības ministrija (Atz.22.12.2020.)**Lūdzu papildināt tiesību akta sākotnējā novērtējuma (anotāciju) sesto sadaļu ar Latvijas Būvkonstrukciju projektētāju asociācijas (2020.gada 15.decembra vēstule Nr. V-05/20) un Latvijas Būvinženieru savienības (2020.gada 15.decembra vēstule Nr. 4-1/2020/1083) sniegto viedokli. | **Ņemts vērā**Papildināta tiesību akta sākotnējā novērtējuma (anotāciju) sestā sadaļa arLatvijas Būvkonstrukciju projektētāju asociācijas (2020.gada 15.decembra vēstule Nr. V-05/20), Latvijas Būvinženieru savienības (2020.gada 15.decembra vēstule Nr. 4-1/2020/1083) un Latvijas Siltuma, gāzes un ūdens tehnoloģijas inženieru savienības (2020.gada 17.decembra vēstule Nr. 1.4/363-N/2020) sniegto viedokli. | Papildināta anotācija |
|  Atbildīgā amatpersona |    |
|  | (paraksts) |

Olga Feldmane

|  |
| --- |
| (par projektu atbildīgās amatpersonas vārds un uzvārds) |
| Būvniecības politikas departamenta direktore |
| (amats) |
| 67013257, 67280882 |
| (tālruņa un faksa numurs) |
| Olga.Feldmane@em.gov.lv |
| (e-pasta adrese) |

Vīksna, 67013140

Marija.Viksna@em.gov.lv